|  |  |  |  |
| --- | --- | --- | --- |
| |  |  | | --- | --- | | **malý čb** | **Mesto Trnava**  **Mestský úrad v Trnave**  **Útvar verejného obstarávania**  **Ulica Trhová 3, 917 71 Trnava** | |  |
|  |  |

Naše číslo Vybavuje Trnava

**ÚVO/401-6730/2018/Baz Mgr. Radoslav Bazala** 13. 02. 2018

Vec: **Vysvetlenie k súťažným podkladom č. 3**

Na otázky uchádzača verejný obstarávateľ uvádza nasledovné:

**1. V UPOZORNENÍ** pri použití ekvivalentných výrobkov je podľa tohto upozornenia uchádzač povinný pri využití ekvivalentného výrobku/materiálu predložiť **výrobný list tohto výrobku/materiálu**.

**Otázka:** Väčšina výrobcov neposkytuje výrobný list, len technický list, certifikát alebo vyhlásenie zhody. Bude verejný obstarávateľ akceptovať predloženie technického listu výrobku/materiálu, ktorý obsahuje adekvátne údaje ako výrobný list výrobku/materiálu?

**Odpoveď**: Verejný obstarávateľ bude akceptovať predloženie technického listu výrobku/materiálu, ktorý obsahuje adekvátne údaje ako výrobný list výrobku/materiálu.

**2.** Verejný obstarávateľ požaduje v ponuke predloženie podrobného vecného a časové plánu vo forme harmonogramu. V textovej časti harmonogramu má byť uvedené aj **napätie pracovníkov pri výkone činnosti**.

**Otázka:** Aké meracie zariadenie bude verejný obstarávateľ akceptovať na meranie, resp. presné určenie tohto napätia pracovníkov pri výkone činnosti?

**Odpoveď**: Napätie pracovníkov pri výkone činnosti je možné určiť výpočtom z jednotlivých údajov, ktoré je potrebné doplniť do časového plánu.

**Časť výkazy výmer:**

**3.** Poskytnuté výkazy výmer neobsahujú príslušné krycie listy. Uchádzač je povinný podľa SP zahrnúť do cenovej ponuky všetky potrebné náklady na uskutočnenie a úspešné realizovanie zákazky. Na krycom liste sú uvedené položky napr. zariadenie staveniska, ostatné náklady a iné.

**Otázka:** Žiadame o doplnenie krycích listov k jednotlivým výkazom výmer.

**Odpoveď:** Krycí list je len tlačivo. Do ponuky si uchádzač zahrňuje svoje náklady a to je možné vykonať viacerými spôsobmi, buď si ich zahrnie do jednotlivých položiek, alebo si ich vyčlení a uvedie samostatne. Verejný obstarávateľ túto možnosť necháva na každom uchádzačovi individuálne. Tlačivo poskytovať nebude.

4. **Výkaz výmer, stavebná časť** – výkaz obsahuje dve zadania: zadanie a zadanie (1) s výpočtom výmier jednotlivých položiek.

**Otázka:** Ktoré zadanie je potrebné vložiť do cenovej ponuky?

**Odpoveď:** Zadanie (1) - obsahuje rozpis výmer; Zadanie - neobsahuje rozpis výmer je uvedená len celková výmera. Iný rozdiel v dokumentoch nie je, iba v tlačovej forme je dokument zadanie 1 obsiahlejší. Je na uchádzačovi, čo predloží, preferujeme kratšiu formu t. j. zadanie.

**5. Výkaz výmer, stavebná časť: v pol. č. 37 Otlčenie omietok vnútorných vápenných alebo vápennocementových v rozsahu do 50%** - z dôvodu dodržania technologického postupu na vyspravenie je potrebné použiť jadrovú omietku a ažnásledne štukovú omietku.

**Otázka:** Žiadame o doplnenie položky do VV na opravu vápenných omietok stien jadrovou omietkou v potrebnej výmere.

**Odpoveď:** Táto položka predstavuje **možnú** úpravu stien, ktorá môže byť v danom rozsahu, ale aj nemusí. Môže sa týkať len dočistenia zvetralých častí povrchov. Presný rozsah bude riešený pri realizácii prác. Preto v opätovnom nahodení omietok je uvažovaná len jedna vrstva omietok. Položka zostáva bez zmeny.

**6. Výkaz výmer, stavebná časť: v pol. č. 10 a pol. č. 11:** nesúlad výmery. Výmera vnútornej cement. omietky pod obklad má byť totožná s výmerou prípravy vnútorného podkladu stien pod obklad.

**Otázka:** Žiadame o kontrolu a vyjadrenie sa, ktorá výmera je platná.

**Odpoveď:** Nesúlad vo výmerách je preto, lebo pôvodný obklad bol nižší ako je navrhovaný. Pol. č. 10 rieši vyrovnanie hrúbky povrchu k pôvodnej omietke. Pol. č. 11 rieši postrek pod celkovú výšku nového obkladu. Platné sú obidve výmery.

**7. Výkaz výmer, stavebná časť: v pol. č. 32 Dočistenie podláh po hrubom vybúraní v betóne:** podľa PD a VV je rozdiel vo výmere, chýba 16,32 m2.

**Otázka:** Žiadame o kontrolu a opravu výmery.

**Odpoveď:** Vzhľadom k tomu, že ste nepredložili ako ste k danému rozdielu dospeli v tejto fáze obstarávania nebudeme zmeny v rozsahu zadania meniť.

8. **Výkaz výmer, stavebná časť: v pol. č. 41, 45, 46 – odvoz a likvidácia odpadu.** Podľa PD obsahuje stavebný odpad aj lepenku, čo je podľa klasifikácie odpadov nebezpečný odpad. Tento podlieha iným pravidlám likvidácie, taktiež poplatky za jeho likvidáciu a skladovanie sú vyššie.

**Otázka:** Žiadame verejného obstarávateľa o vyčlenenie nebezpečného odpadu od ostatného odpadu a úpravu VV, v ktorom bude odpad rozdelený na ostatný a nebezpečný.

**Odpoveď:** Zadanie neuvádza rozdiel v odpadoch. Pri realizácii búrania dochádza k poškodeniu a kúskovaniu týchto materiálov do suti, ale ako uvádzate likvidácia týchto materiálov je náročnejšia. Predpoklad vzhľadom k tomu, že nevieme, aká izolácia je použitá priamo na objekte.

Pol. č. 39 - 92,63m2 x 4,25kg/m2 (hydrobit) = 394,0kg = 0,394t.

Celková hmotnosť sute: 109, 417t.

Ostatný odpad: 109,417 - 0,394 = 109,023t.

Nebezpečný odpad: 0,394.t

**9. Výkaz výmer, stavebná časť: v pol. č. 52 Izolácia proti zemnej vlhkosti a povrchovej vode AQUAFIN 2K na ploche zvislej:** kontrolou bol zistený rozdiel výmery vo výkaze výmer oproti PD v chýbajúcom množstve 21,50 m2.

**Otázka:** Žiadame o doplnenie výkazu výmer o chýbajúce množstvo 21,50 m2.

**Odpoveď:** Vzhľadom k tomu, že ste nepredložili ako ste k danému rozdielu dospeli v tejto fáze obstarávania nebudeme zmeny v rozsahu zadania meniť.

**10. Výkaz výmer, zdravotechnika: pol. č. 80 a81:** kontrolou bol zistený nesúlad VV s PD a merných jednotiek. Nie je jednoznačne zrejmé, čo zahŕňajú uvedené položky.

**Otázka:** Žiadame o spresnenie a zosúladenie VV s PD a merných jednotiek.

**Odpoveď:** Verejný obstarávateľ poskytne na zdravotechniku nový výkaz výmer.

Mgr. Radoslav Bazala, v. r.